“Sizni juda ham hurmat qilardik va yaxshi ko‘rardik”. O‘zbek shou-biznesi Shahnozabonuning vafoti munosabati bilan ta’ziya izhor qildi

14-mart, dushanba kuni xonanda Shahnozabonuning vafot etgani ma’lum bo‘ldi. 2000-yillarning boshida “Qizalog‘im”, “Do‘st”, “Qizg‘onaman” kabi xit-qo‘shiqlari bilan tanilgan xonanda, ma’lum bo‘lishicha, bir muddat avval juda og‘ir operatsiyani boshdan o‘tkazgan, so‘nggi kunlarda esa ob-havoning keskin o‘zgarishini ko‘tara olmagan.

Xonandaning eng mashhur qo‘shig‘i — “Qizalog‘im”ning muallifi hisoblangan aktrisa Ra’no Yarasheva avvalroq Shahnozabonu haqidagi xotiralari bilan o‘rtoqlashib, u “yashashni yaxshi ko‘rgani” haqida so‘zlagan edi.
Shahnozabonu endigina 42 yoshga to‘lgan edi. O‘zbekiston shou-biznes vakillari o‘z o‘rni va ovoziga ega bo‘lgan xonandaning vafoti munosabati bilan chuqur qayg‘uda ekanligini ma’lum qildi.
“Birma-bir to‘kilishni boshladik”.

“Shahnozabonuning vafot etganliklari haqidagi xabar ruhimizni tushirib qo‘ydi. Alloh joylarini jannatdan qilgan bo‘lsin!”.

“Juda ham yaxshi inson edilar. Ilohim, joylari jannatdan bo‘lsin”.
“Ming afsus! Yosh edilar. Ilohim joylari jannatdan bo‘lib, Allohim oxiratlarini obod qilsin! Oila a’zolariga chuqur ta’ziya bildiraman”.
“Yaxshi inson edi, Alloh rahmatiga olgan bo‘lsin”.
“Shahnozabonu degan ism har doim dillarda qoladi! Sizni juda ham hurmat qilardik va yaxshi ko‘rardik”.
“Ishongim kelmayapti. Qadrdon opam! Juda ham hurmat qilardim, juda yaxshi ko‘rardim. Siz doim bizning qalbimizdasiz!”.

“E, dunyo, nima uchun bunchalar beshafqatsan! Axloqi bilan, odobi bilan o‘nlab qizlar ichida ajralib turar edi, juda oliyjanob ayol edi. San’ati, iqtidori va jozibali ovozi bor shunday hamkasbimiz — Shahnozabonu bugun oramizda yo‘q. Qani endi bu navbatdagi bir mish-mishga aylanib qolsa! Biz, barcha san’atkorlar, nafaqat san’atkorlar, balki san’atsevar xalqimiz bu ajoyib ijodkorning haqiga doim duo qiladi, degan umiddamiz”.